b'\n_START_ARTICLE_\nSklepnik\n_START_PARAGRAPH_\nSklepnik je v arhitekturi element iz kamna ali lesa, oblikovan tudi kot glavi\xc4\x8d. Najpogosteje ga najdemo na stropih stavb, zlasti na sti\xc4\x8di\xc5\xa1\xc4\x8du lokov ali obokov.  V gotski arhitekturi so taki sklepniki pogosto zapleteno klesani z raznim listnim okrasjem, figurami, heraldi\xc4\x8dnimi znaki ali drugimi okraski. Veliko vlogo imajo \xc5\xbeivali, ptice ali \xc4\x8dlove\xc5\xa1ke figure (obrazi), v\xc4\x8dasih realisti\xc4\x8dni, pogosto pa groteskni. Pogosta tema je tudi zeleni mo\xc5\xbe, obraz, obdan z listjem. Poznogotska oblika sklepnika je vise\xc4\x8di glavi\xc4\x8d._NEWLINE_Sklepniki so bili tudi pomembna zna\xc4\x8dilnost anti\xc4\x8dne in klasi\xc4\x8dne gradnje. Ko so bili kamniti deli grobo klesani v kamnolomih, so obi\xc4\x8dajno ostale izbokline (majhni gumbi), ki so \xc5\xa1trleli iz linije. To je omogo\xc4\x8dilo la\xc5\xbeji prenos kosov na kraju samem in olaj\xc5\xa1ali so tudi dviganje in/ali vgradnjo. Odli\xc4\x8dno ohranjene sklepnike je mogo\xc4\x8de videti na gr\xc5\xa1kem dorskem templju Segesta na Siciliji, ki pa ni bil nikoli dokon\xc4\x8dan. Sklepniki so bili klju\xc4\x8dni element templja, predvsem krepidoma in so ostanek postopka gradnje. Krepidoma je plo\xc5\xa1\xc4\x8dad, na kateri je postavljen ustroj templja. Obi\xc4\x8dajno ima tri ravni in temelji na temelju (euthynteria), ki je bil obi\xc4\x8dajno izdelan iz lokalno razpolo\xc5\xbeljivega kamna.'